ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে ক্রমবর্ধমান ভাবে এ পর্যন্ত ১৫৫.৩৯ কোটিরও বেশি করোনা প্রতিষেধক টিকা দেওয়া হয়েছে
গত ২৪ ঘন্টায় ৭৩ লক্ষেরও বেশি মানুষকে টিকার ডোজ দেওয়া হয়েছে
আরোগ্যের হার বর্তমানে হয়েছে ৯৫.২০ শতাংশ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ২ লক্ষ ৬৪ হাজার ২০২
এ পর্যন্ত ৫,৭৫৩ টি ওমিক্রণ কেস চিহ্নিত করা হয়েছে; যা গতকালের তুলনায় ৪.৮৩ শতাংশ বেশি
ভারতে সুস্পষ্টভাবে আক্রান্তের সংখ্যা বর্তমানে ১২,৭২,০৭৩
সাপ্তাহিক ভাবে আক্রান্তের হার বর্তমানে রয়েছে ১১.৮৩ শতাংশ
নতুন দিল্লি, ১৪ জানুয়ারি, ২০২২
সারাদেশে গত ২৪ ঘন্টায় ৭৩ লক্ষেরও বেশি মানুষকে টিকা দেওয়া হয়েছে। এই সংখ্যা হচ্ছে ৭৩ লক্ষ ০৮ হাজার ৬৬৯। কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে সামগ্রিকভাবে ১৫৫.৩৯ কোটি অতিক্রম করেছে।
এ পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ১৫৫ কোটি ৩৯ লক্ষ ৮১ হাজার ৮১৯ জনকে টিকা প্রদান করা হয়েছে। আজ সকাল ৭ টা পর্যন্ত এই রিপোর্ট পাওয়া গেছে।
এদিকে আজ সকাল ৭ টা পর্যন্ত পাওয়া রিপোর্টে জানা গেছে-
ভারতে এ পর্যন্ত ১ কোটি ০৩ লক্ষ ৮৯ হাজার ৮৫১ জন স্বাস্থ্যকর্মী প্রথম ডোজ এবং ৯৭ লক্ষ ৬৮ হাজার ৩৫২ জন কর্মী দ্বিতীয় ডোজ পেয়েছেন।
প্রিকসান ডোজ পেয়েছেন ১৪ লক্ষ ৭২ হাজার ৩৪৮।
অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৩ লক্ষ ৮৮ হাজার ৫০১ জন কর্মী প্রথম ডোজ এবং ১ কোটি ৭০ লক্ষ ২৮ হাজার ৬৬০ জন কর্মী দ্বিতীয় ডোজ পেয়েছেন।
প্রিকসান ডোজ নিয়েছেন ১০ লক্ষ, ৮০ হাজার ৭৩৩ জন।
অন্যদিকে, ১৫-১৮ বছর বয়সী প্রথম ডোজ পেয়েছেন ৩ কোটি ১৪ লক্ষ ৮৩ হাজার ৫৬০ জন।
একইভাবে, ১৮-৪৪ বছর বয়সী ৫২ কোটি ১৫ লক্ষ ১৮ হাজার ৫৯৮ জন প্রথম ডোজ এবং ৩৬ কোটি ৩১ লক্ষ ১০ হাজার ২২৩ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ১৯ কোটি ৭০ লক্ষ ৪২ হাজার ১০৪ জন প্রথম ডোজ এবং ১৫ কোটি ৯২ লক্ষ ৭৯ হাজার ৭৪৮ জন দ্বিতীয় ডোজ পেয়েছেন।
এছাড়াও, ৬০ বছরের বেশি বয়সী ১২ কোটি ২৭ লক্ষ ৯৫ হাজার ৮৪৯ জন প্রথম ডোজ পেয়েছেন।
দ্বিতীয় ডোজ পেয়েছেন ৯ কোটি ৯৮ লক্ষ ১২ হাজার ৭৩৮ জন।
প্রিকসান ডোজ পেয়েছেন ৮ লক্ষ ১০ হাজার ৫৫৪।
মোট প্রিকসান ডোজ পেয়েছেন ৩৩ লক্ষ ৬৩ হাজার ৬৩৫।
অন্যদিকে, মোট ১৫৫ কোটি ৩৯ লক্ষ ৮১ হাজার ৮১৯ জন টিকার ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে।
গত ২৪ ঘন্টায় সারাদেশে মোট ১ লক্ষ ০৯ হাজার ৩৪৫ জন রোগী আরোগ্য হয়ে উঠেছেন।
করোনা জনিত অতিমারির শুরু থেকে এ পর্যন্ত ৩ কোটি, ৪৮ লক্ষ, ২৪ হাজার ৭০৬ জন আরোগ্য হয়ে উঠেছেন। আরোগ্যের হার বর্তমানে দাঁড়িয়েছে ৯৫.২০ শতাংশ।
দেশে গত ২৪ ঘন্টায় ২ লক্ষ ৬৪ হাজার ২০২ জন নতুন করে আক্রান্ত হয়েছেন।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ১২,৭২,০৭৩। বর্তমানে সুস্পষ্টভাবে আক্রান্তের পরিমাণ ৩.৪৮ শতাংশ।
গত ২৪ ঘন্টায় দেশে মোট ১৭,৮৭,৪৫৭ টি নমুনা পরীক্ষা হয়েছে। এছাড়া সারাদেশে এ পর্যন্ত ৬৯ কোটি ৯০ লক্ষ  নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ১১.৮৩ শতাংশ। অন্যদিকে, দৈনিক ভিত্তিতে এই আক্রান্তের হার ১৪.৭৮ শতাংশে রয়েছে।
CG/ SB
(Visitor Counter : 104
প্রধানমন্ত্রীরদপ্তর
ব্যাঙ্ক এবং এনবিএফসি-র প্রতিনিধিদের সঙ্গে প্রধানমন্ত্রীর বৈঠক
নয়াদিল্লি, ২৯ জুলাই, ২০২০
প্রধানমন্ত্রী শ্রী নরেন্দ্র মোদী আজ ব্যাঙ্ক এবং নন-ব্যাঙ্কিং আর্থিক প্রতিষ্ঠানগুলির প্রতিনিধিদের সঙ্গে ভবিষ্যৎ কর্মপন্থা নির্ধারণের জন্য একটি বৈঠকে যোগ দিয়েছেন।
বৈঠকে আর্থিক এবং ব্যাঙ্কিং ব্যবস্থাপনার উন্নয়নের ক্ষেত্রে গুরুত্বপূর্ণ ভূমিকা নিয়ে আলোচনা হয়েছে। এই প্রসঙ্গে উল্লেখযোগ্য যে, মূলধনের চাহিদা মেটাতে ক্ষুদ্র শিল্পোদ্যোগী, স্বনির্ভর গোষ্ঠীর সদস্যরা এবং কৃষকরা যাতে বিভিন্ন প্রতিষ্ঠান থেকে ঋণ গ্রহণ করেন সে বিষয়ে উৎসাহ দেওয়ার প্রয়োজন রয়েছে। স্থিতিশীল মূলধন বৃদ্ধির জন্য প্রত্যেকটি ব্যাঙ্ককে তার নীতি এবং উদ্যোগের পর্যালোচনা করতে হবে। সমস্ত প্রস্তাব একই মানদণ্ডে ব্যাঙ্কগুলিকে বিচার করলে চলবে না, যথোচিত প্রস্তাবগুলিকে শনাক্ত করে প্রয়োজনীয় ব্যবস্থা নিতে হবে যার মাধ্যমে যাঁদের প্রয়োজন তাঁরা অর্থের যোগান পাবেন এবং ব্যাঙ্কগুলিও পূর্বের অনুৎপাদক সম্পদের মতো সমস্যার সম্মুখীন হবে না।
এই প্রসঙ্গে উল্লেখযোগ্য যে, সরকার ব্যাঙ্কিং ব্যবস্থাকে পুরো মাত্রায় সহায়তা করছে। ব্যাঙ্কের উন্নতিতে প্রয়োজনীয় সমর্থন যোগাতে সরকার যে কোন পদক্ষেপ গ্রহণে প্রস্তুত। কেন্দ্রীভূত ডেটা প্ল্যাটফর্ম, ডিজিটাল প্রক্রিয়ায় ডকুমেন্টেশনের কাজ এবং গ্রাহকদের বিষয়ে ডিজিটাল মাধ্যমে তথ্য সংগ্রহের মতো প্রযুক্তি ব্যাঙ্কগুলিকে ব্যবহার করতে হবে। এর মাধ্যমে মূলধনের যোগান বাড়বে, গ্রাহকদের পরিষেবায় সুবিধা হবে, ব্যাঙ্কের হ্রাস পাবে এবং জালিয়াতির ঘটনাও কমবে।
ভারত একটি বিপুল, স্বল্প মূল্যের পরিকাঠামো গড়ে তুলেছে যার সাহায্যে প্রতিটি ভারতীয় ডিজিটাল পদ্ধতিতে সহজেই আর্থিক লেনদেন করতে পারেন। গ্রাহকদের যাতে রুপে এবং ইউপিআই-এর ব্যবহার বাড়ায়, ব্যাঙ্ক এবং আর্থিক প্রতিষ্ঠানগুলিকে সেই জন্য সচেষ্ট হতে হবে।
অতিক্ষুদ্র, ক্ষুদ্র ও মাঝারি শিল্পোদ্যোগের জন্য আপৎকালীন মূলধনের যোগান, অতিরিক্ত কিষাণ ক্রেডিট কার্ড বন্টন, নন-ব্যাঙ্কিং আর্থিক প্রতিষ্ঠান এবং মাইক্রো-ফিনান্স প্রতিষ্ঠানগুলির মূলধনের যোগানের মতো বিষয়গুলি নিয়েও আজকের বৈঠকে আলোচনা হয়েছে। সঙ্কটের এই সময়ে যাঁদের মূলধনের প্রয়োজন তাঁরা যেন সঠিক সময়ে সেটি পান তা নিশ্চিত করতে ব্যাঙ্কের বিভিন্ন প্রকল্প নিয়ে আলোচনা হয়েছে এবং সুবিধাভোগীরা যাতে সমস্ত সুযোগ-সুবিধা ব্যাঙ্কের থেকে পেতে পারেন, ব্যাঙ্কগুলিকে সে বিষয়ে সক্রিয় হতে হবে।
(CG/CB/DM
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৯৩ কোটি ৫৩ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৬ কোটি ৯৩ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১৯ মে, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৯৩ কোটি ৫৩ লক্ষ ৫৮ হাজার ৮৬৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৬ কোটি ৯৩ লক্ষ ৯৯ হাজার ৩১০টি টিকার ডোজ হাতে রয়েছে।
CG/SS/SB
(Visitor Counter : 74
সংস্কৃতিমন্ত্রক
কর্ণাটকের হাম্পিতে ভারতের সভাপতিত্বে জি২০-র সংস্কৃতি সংক্রান্ত তৃতীয় কর্মীগোষ্ঠীর বৈঠক সমাপ্ত
নতুন দিল্লি, ১২ জুলাই, ২০২৩
কর্ণাটকের হাম্পিতে জি২০-র সংস্কৃতি সংক্রান্ত তৃতীয় কর্মীগোষ্ঠীর বৈঠক শেষ হল। ভারতের সভাপতিত্বে দেশের বিভিন্ন স্থানে জি২০ গোষ্ঠীর নানা বৈঠক অনুষ্ঠিত হচ্ছে। সংস্কৃতি সংক্রান্ত তৃতীয় কর্মীগোষ্ঠীর বৈঠকে আগস্ট মাসের ২৬ তারিখে বারাণসীতে জি২০-র বিভিন্ন দেশের সংস্কৃতি মন্ত্রীদের সম্মেলন নিয়ে আলোচনা হয়।
কর্মীগোষ্ঠী সংস্কৃতির বিভিন্ন নীতি প্রণয়ন নিয়ে আলোচনা করেছে। খাজুরাহো এবং ভূবনেশ্বরে কর্মীগোষ্ঠীর প্রথম এবং দ্বিতীয় বৈঠকের বিভিন্ন সিদ্ধান্ত বাস্তবায়নের পন্থাপদ্ধতি নিয়ে মতবিনিময় করা হয়। আজ হাজার রাম মন্দিরে বৈঠকে অংশগ্রহণকারী সদস্যরা যোগাভ্যাসে অংশ নেন।
এর আগে গতকাল হাম্পির ঐতিহাসিক ক্যুইন্সবাথ-এর বৃক্ষরোপণ কর্মসূচিতে প্রতিনিধিরা যোগ দেন। তাঁদের রাজপরিবারের বিভিন্ন বাড়ি ঘুরে দেখানো হয়। প্রতিনিধি দলের সদস্যরা ইয়েদুরু বাসবান্না চত্ত্বর ঘুরে দেখেন। বিরুপাক্ষ মন্দিরের বিপরীতে মনোরম এই স্থানে শ্রীমতী কৌশল্যা রেড্ডি আয়োজিত সাংস্কৃতিক অনুষ্ঠান তাঁরা উপভোগ করেন। এখানে দক্ষিণ ভারতের চারটি বিভিন্ন নৃত্যশৈলী প্রদর্শিত হয়, এগুলি হল – তামিলনাড়ুর ভারতনাট্টম, কেরালার মোহিনীআট্টম, অন্ধ্রপ্রদেশের কুচিপুড়ি এবং ওড়িশার ওড়িশি নৃত্য প্রদর্শিত হয়।
১০ জুলাই, কর্মীগোষ্ঠীর বৈঠকে কেন্দ্রীয় সংসদ বিষয়ক মন্ত্রী শ্রী প্রহ্লাদ যোশী ভাষণ দেন। তিনি বলেন, সংস্কৃতির বিভিন্ন বিষয়কে অগ্রাধিকার দিয়ে তারা চারটি ক্ষেত্রকে চিহ্নিত করেছেন, এগুলি হল –  সাংস্কৃতিক সম্পত্তি রক্ষণাবেক্ষণ,  সুস্থায়ী ভবিষ্যতের জন্য বিভিন্ন ঐতিহ্যকে রক্ষা করা,  সাংস্কৃতিক বিভিন্ন কর্মকাণ্ডকে উৎসাহিত করা ও সৃজনশীল শিল্পকলা ও অর্থনীতিকে উৎসাহদান এবং  সাংস্কৃতিকে রক্ষা করার জন্য ডিজিটাল প্রযুক্তি ব্যবহার।
১০ তারিখ প্রতিনিধি দলের সদস্যরা বিজয় বিট্টল মন্দির, ইয়েদুরি বাসবান্না চত্ত্বর এবং ইউনেস্কোর স্বীকৃতি প্রাপ্ত ঐতিহ্যশালী স্থান ঘুরে দেখেন। দলের সদস্যরা তুঙ্গুভদ্রা নদীতে নৌকোবিহারও করেন।
বিভিন্ন দেশ থেকে আসা প্রতিনিধি দলের সদস্যরা বিশিষ্ট সঙ্গীত শিল্পী ভিক্কু বিনয়ক্রম-এর পরিবেশনা উপভোগ করেন। ৩০ মিনিটের এই অনুষ্ঠানে ভারতনাট্টম নৃত্যশিল্পীরা বিজয় বিট্টল মন্দিরের ধ্বংসাবশেষের সামনে সুন্দর এক সাংস্কৃতিক অনুষ্ঠান মঞ্চস্থ করেন। এই অনুষ্ঠানে বিজয়নাগর সাম্রাজ্যের ইতিকথা তুলে ধরা হয়।
CG/ CB /SKD/ ReleaseID: 1938856/ 12 July, 2023/ W- 305
(Visitor Counter : 44
গ্রামোন্নয়নমন্ত্রক
লকডাউন চলাকালীন এমজিএনআরইজিএস-এর কাজের ক্ষেত্রে মহারাষ্ট্রের ভান্ডারা জেলা প্রথম এবং অমরাবতী জেলা দ্বিতীয় স্থান অধিকার করেছে
নাগপুর, ১০ জুন, ২০২০
কোভিড-১৯ মহামারী এবং পরবর্তী লকডাউনের পরিপ্রেক্ষিতে প্রধানমন্ত্রী গরিব কল্যাণ প্যাকেজের আওতায় ভারত সরকার মহাত্মা গান্ধী গ্রামীণ কর্মসংস্থান নিশ্চয়তা প্রকল্পে  দৈনিক মজুরি ২০ টাকা করে বাড়িয়েছে। এর ফলে, এমজিএনআরইজিএস-এর মাধ্যমে বিপুল কর্মসংস্থানের সুযোগ বেড়েছে। মহারাষ্ট্রে এমজিএনআরইজিএস-এর আওতায় কাজের ক্ষেত্রে ভান্ডারা জেলা প্রথম এবং অমরাবতী জেলা দ্বিতীয় স্থান অধিকার করেছে।
ভান্ডারা জেলা পরিষদ এই প্রকল্পের আওতায় ১ লক্ষ ২৩ হাজার ৩০৭ জনের কর্মসংস্থানের সুযোগ করে দিয়েছে। লকডাউন শুরু হওয়া থেকে ২৮শে মে পর্যন্ত জেলার ৫৪১টি গ্রাম পঞ্চায়েতে এই কর্মসংস্থানের সুযোগ তৈরি য়েছে। অমরাবতী জেলায় ২৮শে মে পর্যন্ত ৮৬ হাজার ৯৯৩ জন এই প্রকল্পের আওতায় কাজের সুযোগ পেয়েছেন। এই জেলার ৬৯০টি গ্রামে ৩,১২০টি কাজ সম্পন্ন হয়েছে। কাজ শেষ হওয়ার ১৫ দিনের মধ্যেই প্রত্যেক কর্মীর ব্যাঙ্ক অথবা পোস্ট অফিসের অ্যাকাউন্টে সরাসরি টাকা পাঠিয়ে দেওয়া হয়েছে।
এমজিএনআরইজিএস-এর মাধ্যমে গ্রামীণ জীবনযাত্রার মানোন্নয়ন ঘটানোর পাশাপাশি, গ্রামের মানুষদের বিভিন্ন সমস্যার সমাধানও করা সম্ভব হয়েছে। এই প্রকল্পের সাহায্যে দৈনিক রোজগার এবং কর্মসংস্থানের সুযোগ তৈরি হয়েছে। কর্মীরা প্রতিদিন ২৩৮ টাকা করে মজুরি পেয়েছেন। তবে, এমজিএনআরইজিএস-এর কাজ করার সময় কর্মীদের মাস্ক ও স্যানিটাইজার ব্যবহার করা বাধ্যতামূলক ছিল। একইসঙ্গে, সামাজিক দূরত্ববিধি বজায় রেখে কর্মীরা কাজ চালিয়েছেন।
CG/SS/DM
(Visitor Counter : 77
সড়কপরিবহণওমহাসড়কমন্ত্রক
ভারতীয় পরিকাঠামোকে আমাদের বিশ্বমানের করতে হবে : কেন্দ্রীয় পরিবহন মন্ত্রী
মুম্বাই, ২১ আগস্ট, ২০২২
সড়ক পরিবহন এবং মহাসড়ক দপ্তরের কেন্দ্রীয় মন্ত্রী শ্রী নীতীন গড়করি বলেছেন, ভারতীয় পরিকাঠামোকে আমাদের বিশ্বমানের করতে হবে। তিনি বলেন, ‘২০২৪ শেষ হওয়ার আগেই ভারতীয় পরিকাঠামো এমনকি বিহার এবং উত্তরপ্রদেশের সড়ক পরিকাঠামোকেও মার্কিন যুক্তরাষ্ট্রের সড়ক পরিকাঠামোর সম পর্যায়ে গড়ে তোলা হবে।’ মুম্বাইয়ে অ্যাসোসিয়েশন অফ কনসালটিং সিভিল ইঞ্জিনিয়ার্স আয়োজিত সিভিল ইঞ্জিনিয়ার এবং সহযোগী শিল্পের পেশাদারদের এক জাতীয় সম্মেলনে কেন্দ্রীয় মন্ত্রী ভাষণ দিচ্ছিলেন। ইঞ্জিনিয়ার এবং শিল্প পেশাদারদের এই সম্মেলনে তিনি বলেন, ভারতে পরিকাঠামোর প্রভূত সম্ভাবনা রয়েছে। তিনি বলেন, ‘ভারতীয় পরিকাঠামোয় রাস্তা নির্মাণ, নদী সংযোগ, কঠিন এবং তরল বর্জ্য ব্যবস্থাপনা, পার্কিং প্লাজা, জলসেচ,
বাসপোর্ট, রোপওয়ে এবং কেবল কার প্রকল্পে প্রভূত সম্ভাবনা রয়েছে।’ শ্রী গড়করি বিভিন্ন চলতি প্রকল্পের উল্লেখ করে বলেন, “আমরা ২ লক্ষ কোটি টাকা ব্যয়ে ২৬টি গ্রীন এক্সপ্রেস মহাসড়ক এবং লজিস্টিক পার্ক গড়ে তুলছি। ঠিক একই সময়ে পরিকাঠামো যাতে আরও বেশি সম্প্রসারণ করা যায় তা নিয়ে আমাদের উদ্ভাবনী চিন্তা রয়েছে।” কেন্দ্রীয় সড়ক পরিবহন মন্ত্রী বলেন, ভারতীয় পরিকাঠামো ক্ষেত্রের ভবিষ্যৎ খুবই উজ্জ্বল। তিনি বলেন, “উন্নত প্রযুক্তি, গবেষণা, উদ্ভাবন এবং সারা পৃথিবী জুড়ে যে সফল কর্মপদ্ধতি চলেছে তাকে আমাদের দেশে গ্রহণ করতে হবে। গুণগত মানের সঙ্গে কোনরকম সমঝোতা না করে মূল্য সাশ্রয়ের স্বার্থে আমাদের বিকল্প পদার্থকে কাজে লাগাতে হবে। পরিকাঠামোর ক্ষেত্রে সব থেকে মূল্যবান হচ্ছে সময়। এটাই হচ্ছে সব থেকে বড় সম্পদ।” সড়ক পরিকাঠামোর ক্ষেত্রে নতুন পরিবেশ বান্ধব বিকল্পের ওপর জোর দিয়ে কেন্দ্রীয় মন্ত্রী বলেন, “সিমেন্ট এবং অন্য কাঁচামালের ক্ষেত্রে আপনাদের বিকল্প খুঁজে বের করতে হবে। স্টিলের বিকল্প হিসেবে গ্লাস ফাইবার স্টিল ব্যবহার করা যেতে পারে। প্রতিযোগিতার ক্ষেত্রে একদিকে এর ব্যবহার যেমন যথাযথ হবে, অন্যদিকে প্রকল্প খরচও অনেকখানি কমবে।”
বিকল্প জ্বালানী ব্যবহারের ওপর গুরুত্ব দিয়ে কেন্দ্রীয় মন্ত্রী শ্রী গড়করি বলেন, গ্রীন হাইড্রোজেন হল ভবিষ্যতের জ্বালানী। তিনি বলেন, পেট্রোলিয়াম, কয়লা, বায়োমাস প্রভৃতি থেকে হাইড্রোজেন তৈরি করা যায়। তিনি বলেন, “আমার স্বপ্ন হল ডলার প্রতি ১ কেজি হাইড্রোজেন পাওয়া সম্ভব করা যা উড়ো জাহাজ, রেল পরিবহন, বাস, ট্রাক, কেমিকেল এবং ফার্টিলাইজার শিল্পের কাজে লাগানো যাবে। কয়লা এবং পেট্রোলিয়ামের বিকল্প হিসেবে তা ব্যবহৃত হতে পারবে।”
তিনি বলেন, এক লিটার ইথানলের দাম ৬২ টাকা। কিন্তু ক্যালোরি মূল্য হিসাবে যদি তার মূল্য নিরুপন করা যায় তাহলে দেখা যাবে ১ লিটার পেট্রোল ১.৩ লিটার ইথানলের সমপরিমান। তিনি বলেন, ইন্ডিয়ান অয়েল এক্ষেত্রে রুশ বিজ্ঞানীদের সঙ্গে সমন্বয়ের ভিত্তিতে কাজ করেছে এবং বর্তমানে ক্যালোরি মূল্যের নিরিখে পেট্রোলের অনুরুপ হিসেবে ইথানলকে ব্যবহারের ছাড়পত্র দিয়েছে। কেন্দ্রীয় মন্ত্রী বলেন, “জ্ঞানই হল শক্তি। জ্ঞানকে সম্পদে রূপদানই হল ভবিষ্যৎ। নেতৃত্ব, দিশা এবং প্রযুক্তিগত ব্যবহার বর্জ্যকে সম্পদে রূপ দিতে পারে। এটাই হচ্ছে সময়ের দাবি। জ্ঞানের ব্যবহারের মধ্যে দিয়ে আমরা একদিকে মূল্য সাশ্রয় করতে পারবো আর অন্য দিকে নির্মাণের ক্ষেত্রে গুণগত মানোন্নয়ন ঘটাতেও সমর্থ হবো।”
PG/AB/NS
(Visitor Counter : 127
প্রধানমন্ত্রীরদপ্তর
প্যারালিম্পিক্স গেমসে ব্যাডমিন্টনে ব্রোঞ্জ পদক জয়ী মনোজ সরকার-কে অভিনন্দন প্রধানমন্ত্রীর
নতুন দিল্লি, ৪ সেপ্টেম্বর, ২০২১
টোকিওতে প্যারালিম্পিক্স গেমসে ব্যাডমিন্টনে ব্রোঞ্জ পদক জয়ী মনোজ সরকারকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইটে প্রধানমন্ত্রী বলেছেন, "আপনার @manojsarkar07 অসাধারণ ক্রীড়া নৈপুণ্যে অত্যন্ত আনন্দিত। ব্যাডমিন্টনে দেশকে মর্যাদাপূর্ণ ব্রোঞ্জ পদক দেওয়ার জন্য অভিনন্দন। আপনার ভবিষ্যতের সাফল্য কামনা করি।#Paralympics #Praise4Para"
CG/BD/AS/
(
অসামরিকবিমানপরিবহণমন্ত্রক
ভোপাল ও চেন্নাইয়ের মধ্যে সরাসরি বিমান পরিষেবার সূচনা
নয়াদিল্লি, ৩০ মার্চ, ২০২২
অসামরিক বিমান চলাচল মন্ত্রী শ্রী জ্যোতিরাদিত্য এম সিন্ধিয়া এবং দপ্তরের প্রতিমন্ত্রী জেনারেল ডঃ ভি কে সিং  গতকাল ভোপাল ও চেন্নাইয়ের মধ্যে ইন্ডিগো সংস্থার সরাসরি বিমান পরিষেবার উদ্বোধন করেছেন। অনুষ্ঠানে মধ্যপ্রদেশের মুখ্যমন্ত্রী শ্রী শিবরাজ সিং চৌহান, কেন্দ্রীয় মৎস্যচাষ, পশুপালন, দুগ্ধ শিল্প, তথ্য ও সম্প্রচার দপ্তরের প্রতিমন্ত্রী ডঃ এল মুরুগান, মধ্যপ্রদেশের মন্ত্রী শ্রী বিশ্বাস সরং, ভোপালের সাংসদ সাধ্বী প্রজ্ঞা সিং ঠাকুর, উত্তর চেন্নাইয়ের সাংসদ ডঃ বীরাস্বামী কালানিধি সহ বিশিষ্ট জনেরা উপস্থিত ছিলেন।
১৫০ আসন-বিশিষ্ট এ-৩২০ বিমানটির ভোপাল থেকে যাত্রার সূচনার ফলে এই শহরের সঙ্গে ১০টি শহরের সরাসরি বিমান পরিষেবার সূচনা হল।এর মাধ্যমে মধ্যপ্রদেশের সঙ্গে বিভিন্ন রাজ্যের ৪৪টি শহরের মধ্যে বিমান পরিষেবার সূচনা হল। উদ্বোধনী অনুষ্ঠানে শ্রী সিন্ধিয়া বলেন, ২০২১-এর জুলাইয়ে ভোপাল থেকে পাঁচটি শহরে সরাসরি বিমান পরিষেবা ছিল। বর্তমানে তা বেড়ে ১০টি শহর হয়েছে। সাপ্তাহিক উড়ানের সংখ্যা ৯৪ থেকে বেড়ে ২১৬-য় পৌঁছেছে। মন্ত্রী আরও জানান, খাজুরাহোতে একটি নতুন ‘ফ্লাইং ট্রেনিং স্কুল’-এর সূচনা হয়েছে। এছাড়া খাজুরাহো থেকে সরাসরি দিল্লির বিমান পরিষেবা চালু হয়েছে।
চেন্নাইয়ে দ্বিতীয় বিমানবন্দরের প্রসঙ্গ উল্লেখ করে মন্ত্রী বলেন, দেশের মহানগরগুলিতে দ্বিতীয় একটি বিমানবন্দরের প্রয়োজন। ইতিমধ্যেই জেওয়ার-এ দিল্লির দ্বিতীয় বিমানবন্দর তৈরি হচ্ছে। এটি নির্মাণে ব্যয় হবে ৩৮ হাজার কোটি টাকা। ১৭ হাজার কোটি টাকা ব্যয়ে মুম্বাইয়ের নভি মুম্বাইতে দ্বিতীয় বিমানবন্দরটি গড়ে উঠছে। চেন্নাইয়ের জন্য রাজ্য সরকার চারটি জায়গার নাম প্রস্তাব করেছে। অসামরিক বিমান চলাচল মন্ত্রক দুটি জায়গার নাম পাঠিয়েছে। এখন তামিলনাড়ু সরকার চেন্নাইয়ে দ্বিতীয় বিমানবন্দরটি কোথায় হবে সে বিষয়ে চূড়ান্ত সিদ্ধান্ত নেবে। বর্তমানে ‘উড়ান’ প্রকল্পে ৪১৫টি রুটে বিমান চলাচল করে। এই প্রকল্পে ৬৬টি বিমানবন্দর, হেলিপোর্ট, ওয়াটারড্রোম রয়েছে। ৯১ লক্ষেরও বেশি মানুষ উড়ান প্রকল্পের সুবিধা পেয়েছেন।
দপ্তরের প্রতিমন্ত্রী ডঃ ভি কে সিং বলেন, ইন্ডিগো বিমান সংস্থা ভোপাল এবং ইন্দোরের সঙ্গে হিন্দন-এর যোগাযোগ গড়ে তুলবে। এর ফলে, মধ্যপ্রদেশ থেকে উত্তরপ্রদেশের পশ্চিমাঞ্চলে যাওয়া-আসায় সুবিধা হবে। ভোপাল ও চেন্নাইয়ের মধ্যে সরাসরি বিমান পরিষেবা শুরু হওয়ার ফলে দুই শহরের নাগরিকরা যেমন উপকৃত হবেন, পাশাপাশি ব্যবসা-বাণিজ্য ও পর্যটনেরও সুবিধা হবে।
CG/CB/DM/
(Visitor Counter : 80
শিল্পওবাণিজ্যমন্ত্রক
চলতি বছরের ফেব্রুয়ারি মাসে দেশে পাইকারি মূল্যের সূচক সংখ্যা
নতুন দিল্লি, ১৪ মার্চ, ২০২২
২০২১ সালের ফেব্রুয়ারি মাসে বার্ষিক মুদ্রাস্ফীতির হার ৪.৮৩ শতাংশের তুলনায় ২০২২ সালের ফেব্রুয়ারি মাসে এই হার দাঁড়িয়েছে ১৩.১১ শতাংশ । খনিজ তেল, মৌলিক ধাতু, রাসায়নিক ও রাসায়নিক দ্রব্য, অপরিশোধিত পেট্রোলিয়াম ও প্রাকৃতিক গ্যাস, খাদ্য সামগ্রী এবং খাদ্যসামগ্রী নয় এমন পণ্য ইত্যাদি ক্ষেত্রে দাম বৃদ্ধির কারণে গত বছরে এই একই সময়ের তুলনায় চলতি বছরের ফেব্রুয়ারি মাসে মুদ্রাস্ফীতির উচ্চহার পরিলক্ষিত হয়েছে ।
অর্থনৈতিক উপদেষ্টার কার্যালয়, ডিপার্টমেন্ট ফর প্রোমোশন অফ ইন্ডাস্ট্রি অ্যান্ড ইন্টারনাল ট্রেড চলতি বছরের ফেব্রুয়ারি মাসে এবং ২০২১ সালের ডিসেম্বর মাসের জন্য দেশের পাইকারি মূল্যের সূচক সংখ্যা প্রকাশ করেছে । সারা দেশে প্রাতিষ্ঠানিক উৎস এবং নির্বাচিত উৎপাদন সংস্থাগুলি থেকে প্রাপ্ত তথ্যের ভিত্তিতে এটি তৈরি করা হয়েছে ।
চলতি বছরের জানুয়ারি মাসের তুলনায় ফেব্রুয়ারি মাসে অপরিশোধিত পেট্রোলিয়াম ও প্রাকৃতিক গ্যাস, খাদ্যসামগ্রী নয় এমন পণ্য এবং খনিজ পদার্থের দাম বৃদ্ধি পেয়েছে । তবে, এবছরের জানুয়ারি মাসের তুলনায় ফেব্রুয়ারি মাসে খাদ্যসামগ্রীর দাম কমেছে । পাশাপাশি জানুয়ারি মাসের তুলনায় ফেব্রুয়ারি মাসে খনিজ তেলের দাম ৭.২২ শতাংশ বৃদ্ধি পেয়েছে । কয়লা এবং বিদ্যুতের দাম অপরিবর্তিত রয়েছে । অন্যদিকে, মৌলিক ধাতু, বস্ত্র, কাগজ, রাসায়নিক পণ্য ইত্যাদি ক্ষেত্রে দাম বৃদ্ধি পেয়েছে । চলতি বছরের ফেব্রুয়ারি মাসে রবার ও প্লাস্টিক পণ্যের উৎপাদনের দাম অপরিবর্তিত রয়েছে । উল্লেখ্য, চলতি বছরের মার্চ মাসের জন্য পাইকারি মূল্য সূচক এপ্রিল মাসের ১৮ তারিখে প্রকাশিত হবে ।
CG/SS/RAB
(Visitor Counter : 123
প্রতিরক্ষামন্ত্রক
প্রতিরক্ষা বাহিনীতে মহিলাদের কাজের সুযোগ
নয়াদিল্লী, ১৬ মার্চ, ২০২০
প্রতিরক্ষা বাহিনীতে মহিলা আধিকারিকরা সাধারণত প্রযুক্তি শাখা, সিগনাল, আর্মি এয়ার ডিফেন্স, আর্মি সার্ভিস কোর, আর্মি অর্ডিনান্স কোর, ইলেক্ট্রিক্যাল ও মেকানিক্যাল ইঞ্জিনিয়ারিং, আর্মি এডুকেশন কোর, জাজ অ্যাডভোকেট জেনারেল দপ্তর, গোয়েন্দা শাখা, আর্মি অ্যাভিয়েশন, আর্মি মেডিক্যাল কোর, আর্মি ডেন্টাল কোর এবং মিলিটারি নার্সিং সার্ভিসে কাজ করে থাকেন। ২০১৯-২০ থেকে মিলিটারি পুলিশের সিপাহি সহ বিভিন্ন পদে প্রতি বছর ১০০ জন করে মহিলাকে নিয়োগ করা হচ্ছে।
২০২০-র ১৭ই ফেব্রুয়ারি সুপ্রিম কোর্টের রায় অনুযায়ী সরকার, ভারতীয় সেনাবাহিনীতে শর্ট সার্ভিস কমিশনে মহিলা আধিকারিকদের পার্মানেন্ট কমিশনের বিষয়ে দায়বদ্ধ। প্রতিরক্ষা বাহিনীর চাহিদা অনুযায়ী যোগ্যতা, কর্মক্ষেত্রে অভিজ্ঞতা সহ বিভিন্ন দিক বিবেচনা করে মহিলাদের সেখানে নিয়োগ করা হচ্ছে।
নৌবাহিনীতে বিভিন্ন পদে মহিলারা বর্তমানে কাজ করছেন। এখানে প্রশাসনিক পদ বলে কোনো পৃথক ব্যবস্হা থাকেনা। নৌবাহিনীর ইউনিটগুলির মধ্যে কিছু ইউনিট সমুদ্রে কাজ করে, আর কিছু ইউনিট স্হলভাগে কাজ করে। মহিলারা ভারতীয় নৌবাহিনীর স্হলভাগে যেসব কাজ হয় সেখানেই নিয়োগ পেয়ে থাকেন। তবে নৌবাহিনীর এয়ার স্কোয়াড্রনে মহিলা আধিকারিকরা অভিযানে অংশ নেন এবং প্রয়োজনে অস্ত্রও চালান।
ভারতীয় বায়ুসেনায় শূন্যপদ, চাহিদা, শারীরিক সক্ষমতা এবং মেধার ওপর ভিত্তি করে মহিলাদের নিয়োগ করা হয়। এখানে মহিলারা প্রশাসনিক দায়িত্বও গ্রহণ করে থাকেন।
ভারতীয় সেনাবাহিনীর সমরাস্ত্র সংক্রান্ত শাখাগুলি মহিলাদের জন্য উন্মুক্ত নয়। নৌবাহিনীতে মহিলারা মাঝ সমুদ্রে সংশ্লিষ্ট কাজগুলি যেমন- এক্সিকিউটিভ ব্রাঞ্চ, ইঞ্জিনিয়ারিং ব্রাঞ্চ এবং ইলেক্ট্রিক্যাল ব্রাঞ্চে যোগদান করতে পারেন না। বর্তমানে বায়ুসেনার এয়ারমেন পদটি শুধুমাত্র পুরুষদের জন্য সংরক্ষিত।
রাজ্যসভায় আজ শ্রী তিরুচি শিবার এক প্রশ্নের লিখিত জবাবে এই তথ্য জানিয়েছেন প্রতিরক্ষা দপ্তরের প্রতিমন্ত্রী শ্রী শ্রীপাদ নায়েক।
CG/CB/NS
(Visitor Counter : 106
প্রধানমন্ত্রীরদপ্তর
কেদারনাথ ধামের উন্নয়ন প্রকল্পের পর্যালোচনা করলেন প্রধানমন্ত্রী
নয়াদিল্লী, ১৫ জুলাই, ২০২০
প্রধানমন্ত্রী শ্রী নরেন্দ্র মোদী আজ কেদারনাথ ধামে যে উন্নয়নমূলক কাজকর্ম চলছে সেগুলির পর্যালোচনা করেছেন। এই ধামের মহিমা বাড়াতে যেসব উদ্যোগ নেওয়া হয়েছে সেগুলি নিয়েও বৈঠকে আলোচনা হয়েছে।
আলোচনার মূল বিষয় ছিল কেদারনাথ মন্দির ও জগৎগুরু আদি শঙ্করাচার্যের সমাধি স্থলের পবিত্রতা বৃদ্ধির নানা উদ্যোগ, এলাকায় পরিচ্ছন্নতা বজায় রাখা এবং সার্বিক উন্নয়ন নিশ্চিত করা। গৌরীকুন্ড থেকে কেদারনাথ যাওয়ার রাস্তায় পর্যটকরা যাতে সব রকম সুযোগ-সুবিধা পান এবং প্রযুক্তির মাধ্যমে এই তীর্থযাত্রার ঐতিহাসিক ও সাংস্কৃতিক তাৎপর্য তুলে ধরার উদ্যোগ নিয়েও বৈঠকে আলোচনা হয়েছে।
(CG/CB/NS
কেন্দ্রীয়মন্ত্রিসভা
রাষ্ট্রায়ত্ত ব্যাঙ্কগুলি দ্বারা আর্থিকভাবে শক্তিশালী এনবিএফসি/এইচএফসি-গুলির থেকে উচ্চহারের সম্পদগুচ্ছ ক্রয়ের জন্য ‘পার্শিয়াল ক্রেডিট গ্যারান্টি স্কিম’ অনুমোদন করল কেন্দ্রীয় মন্ত্রিসভা
নয়াদিল্লি, ১১ ডিসেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা নিম্নলিখিত বিষয়ে অনুমোদন দিল-
১. আর্থিকভাবে শক্তিশালী নয় ব্যাঙ্কিং ফিনানসিয়াল কোম্পানি / হাউসিং ফিনান্স কোম্পানি -গুলির থেকে উচ্চহারের সম্পদগুচ্ছ ক্রয়ের জন্য রাষ্ট্রায়ত্ত ব্যাঙ্কগুলিকে ভারত সরকার আংশিক ঋণ নিশ্চয়তা কর্মসূচির সুযোগ নেওয়ার প্রস্তাব দেবে। সব মিলিয়ে গ্যারান্টির পরিমাণ বেঁধে দেওয়া হয়েছে সম্পত্তির মূল দামের ১০ শতাংশ প্রথম ক্ষতি পর্যন্ত বা ১০ হাজার কোটি টাকা, যেটি কম হবে। এতে সম্মতি দিয়েছে অর্থনীতি বিষয়ক দপ্তর।
২. এই একবারের আংশিক ঋণ নিশ্চয়তার প্রস্তাব দেওয়ার দরজা খোলা থাকবে ২০২০র ৩০এ জুন পর্যন্ত অথবা সেই সময় পর্যন্ত যার মধ্যে ১ লক্ষ কোটি টাকার সম্পত্তি ব্যাঙ্কগুলি কিনবে, যেটি আগে হবে। অগ্রগতি খতিয়ে দেখে কর্মসূচিটির মেয়াদ ৩ মাস পর্যন্ত বাড়ানো যাবে এই সংক্রান্ত ক্ষমতা দেওয়া হয়েছে অর্থমন্ত্রীকে।
এই কর্মসূচির ফলে এনবিএফসি/এইচএফসি-গুলির নগদ অর্থের অভাব মিটবে। তারা আরও ঋণ দিতে পারবে। আরও অনেক বেশি ঋণ পাবেন, যার থেকে অর্থনৈতিক অগ্রগতি ঘটবে।
বাজের ঘোষণা মতো ২০১৯এর ১০ই অগাস্ট এই কর্মসূচি চালু হয়। পরে এটি পরিশিলিত করা হয় ২৩ সেপ্টেম্বর। এক জানলা ব্যবস্হা ছিল কর্মসূচিটির শুরু থেক ৬ মাস বা সেই তারিখ পর্যন্ত যার মধ্যে ১ হাজার কোটি টাকার সম্পদ ব্যাঙ্কগুলি কিনতে পারে, যেটি আগে হবে।
সংশ্লিষ্ট বিভিন্ন পক্ষের সঙ্গে দফায় দফায় তাদের সুপারিশ ও পরামর্শ অনুযায়ী কিছু সংশোধন করে কেন্দ্রীয় মন্ত্রিসভার অনুমোদন সিদ্ধান্ত হয়।
রাষ্ট্রায়ত্ত ব্যাঙ্কগুলির জন্য এই কর্মসূচি। তার লক্ষ্য এমনিতে আর্থিকভাবে সম্পন্ন এনবিএফসি/এইচএফসি-গুলির নগদ যোগানের সমস্যা মেটানো, যাতে না তারা আর্থিক দায় মেটাতে তাদের সম্পত্তি কম দামে বিক্রি করে। এরফলে দেশের আর্থিক ব্যবস্হা সুরক্ষিত হবে।
SSS/AP/NS
(Visitor Counter : 126
প্রতিরক্ষামন্ত্রক
প্রতিরক্ষা শিল্পের বিশ্বব্যাপী প্রচারের জন্য সহযোগী অংশিদারিত্বের বিষয়ে ইজরায়েলের সঙ্গে ওয়েবিনার : ২৪শে সেপ্টেম্বর ওয়েবিনার এবং এক্সপো অনুষ্ঠিত
নতুন দিল্লি, ২৫ সেপ্টেম্বর, ২০২০
বৃহস্পতিবার ভারত ও ইজরায়েলের মধ্যে একটি ওয়েবিনার অনুষ্ঠিত হয়েছে। এই ওয়েবিনারের বিষয় ভাবনা হল “সহযোগী অংশিদারিত্বের জন্য ভারতীয় প্রতিরক্ষা শিল্পের বিশ্বব্যাপী প্রচার : ওয়েবিনার এবং এক্সপো”। ভারতীয় প্রতিরক্ষা মন্ত্রকের প্রতিরক্ষা সরঞ্জাম উৎপাদন সংস্থার উদ্যোগে এই ওয়েবিনার ও এক্সপোর আয়োজন করা হয়।
ওয়েবিনারের প্রথম পর্যায়ে প্রতিরক্ষা সরঞ্জাম রপ্তানি বৃদ্ধি এবং আগামী ৫ বছরে প্রতিরক্ষা সরঞ্জাম রপ্তানির লক্ষ্যমাত্রা ৫ বিলিয়ন ডলারে নিয়ে যাওয়ার লক্ষ্যে বন্ধুত্বপূর্ণ দেশগুলির সঙ্গে আলাপ আলোচনার বিষয়ের ওপর আলোকপাত করা হয়।
উভয় দেশের প্রতিরক্ষা সচিব এবং প্রতিরক্ষা মন্ত্রকের অন্যান্য অধিকারিকরা এই ওয়েবিনারে অংশ নেন। দুই দেশের মধ্যে প্রতিরক্ষা সহযোগিতা বৃদ্ধির বিষয় নিয়ে আলোচনা করেন তাঁরা।
ওয়েবিনারে ভারত ও ইজরায়েলের মধ্যে প্রতিরক্ষা শিল্প সহযোগিতা বিষয়ক উপকার্যকরি গোষ্ঠী  তৈরির কথা ঘোষণা করা হয়। এই এসডাব্লুজি-র মূল লক্ষ্যই হল – প্রযুক্তি, উন্নয়ন, উৎপাদন, কৃত্তিম বুদ্ধিমত্তা, উদ্ভাবনের মত বিষয়গুলি নিয়ে বন্ধুত্বপূর্ণ দেশগুলির সঙ্গে আলাপ আলোচনা চালিয়ে যাওয়া এবং যৌথভাবে প্রতিরক্ষা সরঞ্জাম রপ্তানি।
ওয়েবিনারে কল্যাণী গ্রুপ এবং রাফেল অ্যাডভান্স ডিফেন্স সিস্টেমে মধ্যে একটি সমঝোতাপত্র স্বাক্ষরিত হয়।
অনুষ্ঠানে প্রতিরক্ষা সচিব ডঃ অজয় কুমার এসআইডিএম-কেপিএমজি বিষয়ক একটি গবেষণাপত্র প্রকাশ করেন।
ওয়েবিনারে ৩০০ জনেরও বেশি প্রতিনিধি উপস্থিত ছিলেন। এই এক্সপোতে ৯০টি প্রদর্শনী স্টল ভার্চুয়াল মাধ্যমে তুলে ধরা হয়।
CG/SS/SKD
(Visitor Counter : 157